recursal/SuperWikiNEXT-32B huggingface dataset:
Η **Χι Ωμέγα** (αγγλ. *Chi Omega* ή *ΧΩ*) είναι γυναικεία φοιτητική ένωση και το μεγαλύτερο μέλος του Εθνικού Πανελληνικού Συνεδρίου της Αμερικής. Διατηρεί 173 κολεγιακές ομάδες και 230 ομάδες αποφοίτων. Τα γενικά γραφεία της είναι στο Μέμφις, Τενεσί.

Ιστορία
-------

Η Χι Ωμέγα ιδρύθηκε στις 5 Απριλίου 1895 στο Πανεπιστήμιο του Αρκάνσας. Ιδρυτικά μέλη του ήταν οι δρ. Τσαρλς Ρίτσαρντσον, Ίνα Μέι Μπόουλς, Ζαν Βίνσενχέλλερ, Τζομπέλλ Χολμόμπι και Άλις Σίμοντς. Το 1915 η Χι Ωμέγα ίδρυσε τα γενικά της γραφεία στο Λέξινγκτον του Κεντάκυ, τα οποία μεταφέρθηκαν το 1926 στο Σινσινάτι του Οχάιο, και το 1995 στο Μέμφις. Επίσημα σύμβολα της ένωσης είναι τα χρώματα ερυθρό και χρυσαφί, ο ανθός του λευκού γαρύφαλλου, το μασκότ η κουκουβάγια, και η νεκροκεφαλή επάνω από δύο χιαστί κόκαλα. Επίσημος φιλανθρωπικός χορηγός της ένωσης είναι η Make-A-Wish Foundation από το 2000.

Σκοπός της ένωσης
-----------------

Το 1895 η ένωση διατύπωσε τους εξής έξι στόχους, οι οποίοι εξέφραζαν το πνεύμα και τις αξίες των μελών της νεοϊδρυθείσης ενώσεως

* συμφιλίωση
* υψηλές προδιαγραφές του προσωπικού
* διάβασμα και πρόοδο στις σπουδές
* συμμετοχή στις δραστηριότητες του πανεπιστημίου
* σταδιοδρομία και προσωπική ανάπτυξη
* και επίδοση στις κοινωνικές υπηρεσίες

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 11 Ιουλίου 2012. Ανακτήθηκε στις 11 Ιουλίου 2012.
2. ↑  «Quick Facts About Chi Omega». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 17 Οκτωβρίου 2019.

Εξωτερικοί σύνδεσμοι
--------------------

* Επίσημη ιστοσελίδα του Chi Omega

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 132589574
* LCCN: n85149420

 |

 |
Ο **Νεόκοσμος Γρηγοριάδης** (1879 - 1967) ήταν Έλληνας στρατιωτικός (υποστράτηγος Πεζικού) και πολιτικός, που διακρίθηκε για την ανάμειξή του στην Εθνική Αντίσταση και την προσχώρησή του στο ΕΑΜ.

Βιογραφικά στοιχεία
-------------------

Γεννήθηκε στην Κωνσταντινούπολη, καταγόταν από τη Σαμψούντα και ακολούθησε στρατιωτική σταδιοδρομία. Κατατάχθηκε στον στρατό ως έφεδρος και το 1907 αποφοίτησε από την Στρατιωτική Σχολή Υπαξιωματικών. Την περίοδο 1907 - 1909 διετέλεσε διευθυντής του Αρρεναγωγείου Έδεσσας ως μυστικός απεσταλμένος του ελληνικού κράτους. Υπήρξε μέλος του Στρατιωτικού Συνδέσμου, της Εθνικής Άμυνας και έλαβε μέρος στους Βαλκανικούς πολέμους, στην Ουκρανική εκστρατεία, καθώς και στην Μικρασιατική εκστρατεία. Το 1920 προήχθη σε συνταγματάρχη επ' ανδραγαθία και στη συνέχεια αποστρατεύθηκε για να επαναφερθεί το 1922. Στη Δίκη των έξι διορίστηκε επαναστατικός επίτροπος. Το 1923 αποστρατεύθηκε για δεύτερη φορά και δύο χρόνια αργότερα κλήθηκε πάλι στην ενεργό δράση. Τον Φεβρουάριο του 1926 προήχθη σε υποστράτηγο αλλά αργότερα την ίδια χρονιά αποστρατεύθηκε.

Ασχολήθηκε με την πολιτική, ως εκλεγμένος πληρεξούσιος στην Δ΄ Συντακτική Συνέλευση (1924) και γερουσιαστής Έδεσσας (1929-1935). Εντάχθηκε στο Κόμμα Φιλελευθέρων, διαγράφηκε όμως το 1930 καθώς ως γερουσιαστής ψήφισε κατά των ελληνοτουρκικών συμφωνιών και εν συνεχεία στράφηκε προς την Αριστερά, ιδρύοντας μαζί με το Σταμάτη Χατζήμπεη το Κόμμα Αριστερών Φιλελευθέρων. Δεν συμμετείχε στον ελληνοϊταλικό πόλεμο, αλλά κατά την περίοδο της κατοχής προσχώρησε στο ΕΑΜ και διετέλεσε μέλος της Κεντρικής Επιτροπής του ΕΛΑΣ, καθώς και πρόεδρος του  Εθνικού Συμβουλίου της ΠΕΕΑ (Κορυσχάδες Ευρυτανίας 1944). Είχε συγγράψει αρκετά βιβλία πολιτικού, λογοτεχνικού, ποιητικού και ιστορικού περιεχομένου.

Το 1950 εξελέγη βουλευτής Αθηνών, όμως παραιτήθηκε από την έδρα του και στη θέση του ανέλαβε ο Ανδρέας Μπικάκης.

Απεβίωσε το 1967.

Πηγές
-----

1. ↑  Ανακτήθηκε στις 3  Οκτωβρίου 2016.
2. 1 2  Βιογραφικό Γρηγοριάδη, από την ιστοσελίδα edessacity.gr
3. 1 2 3 4  Δημακοπούλου Χαρίκλεια, *Το έκτακτο στρατοδικείο προς εκδίκασιν των κατά των υπαιτίων της εθνικής καταστροφής κατηγοριών (1922)*, σελ.91, από το συλλογικό έργο *Η δίκη των Οκτώ και η εκτέλεση των έξι*, Αθήνα 2010, Ίδρυμα ιστορία του Ελευθερίου Βενιζέλου
4. ↑  Βερέμης Θάνος, *Ο στρατός στην ελληνική πολιτική*, Εκδόσεις Κούριερ, Αθήνα 1997, σελ.306
5. ↑  Οι 300 του Εφιάλτη, από τον ιο της Ελευθεροτυπίας

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 202347835
* ISNI: 0000 0003 5794 9682
* SUDOC: 153509430

 |

 |
Οι **Χούτου** είναι μία από τις εθνικές ομάδες Μπαντού που κατοικούν στο Μπουρούντι και στη Ρουάντα, σε ποσοστό 85%. Οι Χούτου υπήρξαν πρωταγωνιστές της γενοκτονίας που πραγματοποιήθηκε το 1994, όπου σε 2-3 μέρες σφαγιάστηκαν με μασέτες περίπου μισό εκατομμύριο άνθρωποι στη Ρουάντα και στο Μπουρούντι.

Η γενοκτονία των Τούτσι κατέστη δυνατή καθώς οι Χούτου είχαν επιβάλει μια πολιτική διακρίσεων με την αναγραφή της φυλής στην ταυτότητα του κάθε πολίτη της Ρουάντα.

Με τη σειρά της, έκθεση του Ο.Η.Ε. χαρακτηρίζει στο πόρισμά της γενοκτονία τις σφαγές εκατοντάδων χιλιάδων Χούτου στη Λαϊκή Δημοκρατία του Κονγκό τη δεκαετία του 1990 που διέπραξαν δυνάμεις ενόπλων από τη Ρουάντα και την Ουγκάντα. Η κυβέρνηση της Ρουάντα χαρακτήρισε την έκθεση *«κακή, επικίνδυνη και προσβλητική για την Ιστορία»*.

Παραπομπές
----------

1. ↑  *Ελευθεροτυπία*, άρθρο της 20ης Δεκεμβρίου 1999.
2. ↑  ««Γενοκτονία χαρακτηρίζει ο ΟΗΕ τις σφαγές εκατοντάδων χιλιάδων Χούτου στο Κονγκό»». *Ιστότοπος In.gr*. Newsroom ΔΟΛ. 1 Οκτωβρίου 2010.
3. ↑  ««Προς δημοσίευση το πόρισμα-κόλαφος του ΟΗΕ για τις συγκρούσεις στη ΛΔ του Κονγκό»». *Ιστότοπος In.gr*. Newsroom ΔΟΛ, με πληροφορίες από ΑΠΕ/Γαλλικό. 1 Οκτωβρίου 2010.
Η **φιλελεύθερη ομοφοβία** είναι η αποδοχή της ομοφυλοφιλίας όσο αυτή παραμένει κρυφή. Είναι ένας τύπος ομοφοβίας στην οποία, παρά την αποδοχή της σεξουαλικής διαφορετικότητας, διαιωνίζονται οι προκαταλήψεις και τα στερεότυπα που περιθωριοποιούν ή υποτιμούν τα ΛΟΑΤ+ άτομα.

Ορισμός
-------

Η φιλελεύθερη ομοφοβία είναι μια πρακτική που βασίζεται στην κατανόηση των σχέσεων και της σεξουαλικότητας ως ιδιωτικών ζητημάτων και, ως εκ τούτου, στην αποδοχή της ατομικής ελευθερίας πάνω τους, εφόσον δεν εμφανίζονται στη δημόσια σφαίρα. Ωστόσο, τα μέλη του κινήματος ΛΟΑΤ υποστηρίζουν ότι ο σεξουαλικός προσανατολισμός είναι εγγενώς δημόσιο ζήτημα, επειδή οι ετεροφυλόφιλοι δεν είναι υποχρεωμένοι να κρύβουν τις σχέσεις τους δημόσια, όπως τα γκέι άτομα.

Η φιλελεύθερη ομοφοβία εκφράζεται σε πολλούς τομείς όπου η ομοφυλοφιλία δημοσιοποιείται, όπως οι παρελάσεις υπερηφάνειας, οι εκστρατείες ευαισθητοποίησης στα σχολεία, στη δουλειά, στο coming out ή να έχεις ασυμβίβαστους με το φύλο τρόπους ή ντύσιμο, χωρίς να λαμβάνεται υπόψη η διάκριση που αντιμετωπίζουν τα ΛΟΑΤ άτομα.

Συγγραφείς όπως ο Αλμπέρτο Μίρα και ο Ντάνιελ Μπορίγιο θεωρούν ότι πρόκειται για ένα είδος ομοφοβίας που χαρακτηρίζεται από το «ναι, αλλά...». Η ομοφυλοφιλία είναι ανεκτή, με την προϋπόθεση ότι θα αποσιωπηθεί και θα γίνει αποδεκτή η ετεροσεξιστική κανονικότητα. Οποιαδήποτε παράβαση αυτού του κανόνα απορρίπτεται ως θυματοποίηση, γκετοποίηση, ακτιβισμός ή προσηλυτισμός.

Δείτε επίσης
------------

* Coming out
* Μη ρωτάς, μην πεις
* Ομοεθνικισμός
* Ροζ καπιταλισμός
* Ροζ χρήμα
* Ροζ ψήφος
* Τρανσφοβία

Παραπομπές
----------

|  |  |
| --- | --- |
| εικονίδιο ΛΟΑΤ | Πύλη ΛΟΑΤ |

1. 1 2  Borrillo, Daniel (2000). *L'Homophobie* (στα Γαλλικά). Presses Universitaires de France. ISBN 9782130507185.
2. 1 2  Mira, Alberto (2004). *De Sodoma a Chueca: una historia cultural de la homosexualidad en España en el siglo XX* (στα Ισπανικά). Egales. ISBN 9788495346650.
3. ↑  Definition:
4. ↑  «Liberal Homophobia in the Age of Trump» (στα αγγλικά). *Progressive Army*. 10 May 2017. .
5. ↑  
«El respeto a la diversidad sexual entre jóvenes y adolescentes. Una aproximación cualitativa» (PDF) (στα Ισπανικά). INJUVE.
6. 1 2 3  Gross, Aeyal (24 June 2013). «Israel's liberal homophobia» (στα αγγλικά). *ILGA*. .
Ο **Τσεν Σουί-Μπιαν** (ή ακριβέστερα Τσεν Σουέι-Πιεν) (陳水扁|=Chén Shuǐbiǎn|=Ch'en Shui-pien|Tân Chúi-píⁿ, 12 Οκτωβρίου 1950 - ...) είναι Ταϊβανέζος δικηγόρος και πολιτικός, πρόεδρος της Ταϊβάν από το 2000 έως το 2008.

Βιογραφία
---------

Γεννήθηκε στις 12 Οκτωβρίου του 1950 στην Γκουαντιάν και παντρεύτηκε την Γου Σου-Τσεν. Ανήκει στο Δημοκρατικό Προοδευτικό Κόμμα και από τις 20 Μαΐου του 2000 κυβέρνησε τη χώρα του, με αντιπρόεδρο την Ανέτ Λου.

Πρόεδρος
--------

Η νίκη του στις εκλογές του 2000 έθεσε τέρμα στην εποχή κυβέρνησης από το κόμμα Κουομιντάν στην Ταϊβάν, για πρώτη φορά έπειτα από μισό αιώνα. Η ορκωμοσία του έγινε στις 20 Μαΐου του 2000.

Το 2005 ο Τσεν έγινε ο πρώτος Πρόεδρος της χώρας του που επισκέφτηκε επίσημα την Ευρώπη, για την κηδεία του Πάπα, στο Βατικανό. Στις 24 Νοεμβρίου του 2006 , για τρίτη φορά, το Κοινοβούλιο απέτυχε στην προσπάθειά του να περάσει πρόταση μομφής για την καθαίρεση του Προέδρου, με 118 υπέρ της πρότασης (χρειάζονταν 146 θετικές ψήφοι για την έγκριση). Εναντίον της συζύγου του απαγγέλθηκαν το 2006 κατηγορίες για διαφθορά και κατάχρηση.

Διαδοχή
-------

Η Αντιπολίτευση (κόμμα Κουομιτάν ή ΚΜΤ) πέτυχε συντριπτική νίκη στις βουλευτικές εκλογές  στις 12 Ιανουαρίου του 2008, συγκεντρώνοντας το 72% των εδρών. Επί συνόλου 113 εδρών, το KMT κατόρθωσε να κερδίσει 81 έδρες. Αντίθετα, το κυβερνών κόμμα DPP έμεινε στις 27 έδρες και ο Πρόεδρος και αρχηγός του κόμματος αυτού, Τσεν Σουέι-Πιεν, παραιτήθηκε από την ηγεσία του κόμματος. Τον διαδέχθηκε στην προεδρία ο Μα Ιν-Τζιόου.

Σύλληψη και καταδίκη
--------------------

Ο Τσεν συνελήφθη στις 11 Νοεμβρίου του 2008, στο πλαίσιο έρευνας για σκάνδαλα διαφθοράς, και ειδικότερα την κατάχρηση δημοσίου χρήματος. Ο ίδιος και η σύζυγός του κρίθηκαν ένοχοι. Ο πρόεδρος Τσεν καταδικάστηκε σε κάθειρξη 19 ετών στις 11 Σεπτεμβρίου του 2009, ενώ η σύζυγός του είναι σε κατ'οίκον παρακολούθηση λόγω της κακής της υγείας. Οι ίδιοι έκαναν λόγο για "πολιτικές διώξεις".

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τσεν Σουί Μπιαν** |

1. ↑  P1KG21902.
2. ↑  (Standard Taiwanese Mandarin) tw.appledaily.com/life/20210116/3U5A3DPFXZHOVH3K4MI6NKEF74/. Ανακτήθηκε στις 16  Ιανουαρίου 2021.
3. ↑  MΠΕ
4. ↑  «in.gr». Αρχειοθετήθηκε από το πρωτότυπο στις 13 Ιανουαρίου 2008. Ανακτήθηκε στις 13 Ιανουαρίου 2008.
5. ↑  Καθημερινή, *Συνελήφθη ο πρώην πρόεδρος της Ταϊβάν για σκάνδαλα διαφθοράς* 11 Νοεμβρίου 2008.
6. ↑

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 52616952
* LCCN: n86020117
* ISNI: 0000 0001 1444 1016
* GND: 124209947
* SUDOC: 067353908
* BNF: cb17126176p (data)
* NLA: 36644606
* NDL: 00809457
* NKC: jn20010525297
* CiNii: DA14178452

 |

 |
|  Εθνική Οδός 3 |
| --- |
|   |
| 
Η διαδρομή της εθνικής οδού 3 |
| **Πληροφορίες** |
| Μέρος της Ε86 και της Ε852 |
| **Μήκος:** 151 km |
| **Τοποθεσία** |
| **Περιφέρειες:** Νομός Τιράνων, Νομός Ελβασάν, 
Νομός Κορυτσάς. |
| **Πόλεις:** Τίρανα, Ελμπασάν, Κορυτσά |

Η **Εθνική οδός 3** (αλβανικά: *Rruga shtetërore SH3*) είναι μια εθνική οδός στην Αλβανία. Συνδέει τα Τίρανα με το **Ελμπασάν** και από κει με τα ελληνοαλβανικά σύνορα στην Κρυσταλλοπηγή. Είναι μέρος των ευρωπαϊκών οδών Ε86 και Ε852.

Διαδρομή
--------

Η εθνική οδός 3 στην Αλβανία.
Η εθνική οδός ξεκιναέι λίγο έξω από τα Τίρανα. Πολύ γρήγορα ο δρόμος γίνεται ορείνος και απότομος καθώς οι στροφές πληθαίνουν. Έχοντας διανύσει περίπου 45 χιλιόμετρα από τα Τίρανα φτάνουμε στο Ελμπασάν. Από εκεί ο δρόμος αρχίζει και ανεβαίνει για να διαβεί τον ορεινό όγκο, στενεύει και γίνεται ολοένα και πιο δύσκολος. Ο δρόμος διαβαίνει σχεδόν όλο τον ορεινό όγκο της κεντρικής και νότιας Αλβανίας. Άφου διανύσει 100 χιλιόμετρα από το Ελμπασάν φτάνει στην Κορυτσά. Από εκεί μέχρι την Κρυσταλλοπηγή στα σύνορα ο δρόμος είναι βατός.

Κατάλογος κόμβων
----------------

|
|  |
| **Εθνική Οδός 3** |
| Είδος | Όνομα |
|  |  Τίρανα Έξοδος/ Tirana Dalje  |
|  |  Λούντρα/ Lundra  |
|  |  Στέρμας  |
|  |  Ποταμός Ερζέν/ Lumi Erzen  |
|  |  Ντοπρέζι/ Doprez  |
|  |  Μπερζίτα/ Berzit  |
|  |  Κράμπα/ Krraba  |
|  |  Μπρανταζές  |
|  |  Αυτοκινητόδρομος 3  |
|  |  Ελμπασάν/ Elbasan  |
|  |  Εθνική Οδός 54 (SH54)  |
|  |  Ποταμός Σκούμπιν/ Lumi Shkumbin  |
|  |  Λίμπραζντ/ Librazhd  |
|  |  Περέντζας/ Prrenjas  |
|  |  Εθνική Οδός 9 (SH9)  |
|  |  Λιν/ Lin  |
|  |  Πόγραδετς / Pogradec  |
|  |  Ποταμός Ντεβόλ/ Lumi i Devollit  |
|  |  Μάλικ/ Maliq  |
|  |  Ρέμπεκ/ Rrëmbec  |
|  |  Κορυτσά / Korçë  |
|  |  Ρέμπεκ  |
|  |  Ζβέζντ / Zvezdë  |
|  |  Ποταμός Ντεβόλ  |
|  |  Μπιλίζντ/ Bilisht  |
|  |  Κρυσταλλοπηγή (GR)  |

Παραπομπές
----------

1. 1 2  Διασταύρωση

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Αυτοκινητόδρομοι της Αλβανίας |
| --- |
|  |
| 
Ολοκληρωμένοι, υπό κατασκευή και σχεδιαζόμενοι |
|  |
| Αυτοκινητόδρομοι | 
Α1 | Α2 | Α3 |  |
|  |
| Εθνικές οδοί | 
SH1 | SH2 | SH3 | SH4 | SH5 | SH6 | SH7 | SH8 |

 |
Η ***Ρόζα*** είναι τραγούδι του 1996, σε μουσική Θάνου Μικρούτσικου και σε στίχους Άλκη Αλκαίου, το οποίο συμπεριλήφθηκε στον δίσκο *Στου Αιώνα την Παράγκα* και ερμηνεύθηκε για πρώτη φορά από τον Δημήτρη Μητροπάνο. Αποτελεί πλέον ένα από τα γνωστότερα τραγούδια τόσο του Μικρούτσικου όσο και του τραγουδιστή. Ο Αλκαίος έγραψε το ποίημα «Η Ρόζα», το 1976, και το είχε παραδώσει από τότε στον Μικρούτσικο, με τον τελευταίο να το ηχογραφεί πρόχειρα, χωρίς άλλη ενέργεια, και το κομμάτι παρέμεινε στα αρχεία του για περίπου 20 χρόνια.

Πιστεύεται ότι οι στίχοι είναι αφιερωμένοι στη Ρόζα Λούξεμπουργκ, με τον στιχουργό ωστόσο να μην το παραδέχεται ποτέ. Στα μουσικά γνωρίσματα του κομματιού, το τραγούδι είναι ζεϊμπέκικο και ακολουθεί τον ρυθμό των 9/8, ενώ είναι γραμμένο σε ελάσσονα κλίμακα. Το τραγούδι παίχτηκε πολυάριθμες φορές ζωντανά τόσο από τον μουσικό όσο κι από τον τραγουδιστή, ενώ έχουν υπάρξει και αρκετές live διασκευές. Το 2009, συμπεριλήφθηκε και στον δίσκο του ελληνικού ροκ συγκροτήματος Υπόγεια Ρεύματα, *Τους Έχω Βαρεθεί*, στον οποίον διασκεύασαν γενικότερα τραγούδια του Μικρούτσικου, με τον τελευταίο να συμμετέχει κι αυτός. Το κομμάτι έχει συμπεριληφθεί και σε πολλά compilation και του συνθέτη και του τραγουδιστή, όπως το *Αυτά Που Τραγουδήσαμε* (2002) και το *Η ζωή μου είναι ένα τραγούδι* (2007) αντίστοιχα.

Παραπομπές
----------

1. ↑  Ηλίας Γεροντόπουλος. «10 τραγούδια του Μητροπάνου που κάνουν και τους ροκάδες να γουστάρουνε ζεϊμπέκικο». provocateur.gr. Ανακτήθηκε στις 18 Οκτωβρίου 2022.
2. ↑  Δημήτρης Καβατζικλής (2018). «Τα 11 καλύτερα τραγούδια του Δημήτρη Μητροπάνου, σε αντίστροφη μέτρηση». mikropragmata.lifo.gr. Ανακτήθηκε στις 18 Οκτωβρίου 2022.
3. ↑  «10 κορυφαία τραγούδια του Θάνου Μικρούτσικου που αγαπήσαμε». Checkincyprus.com. 29 Δεκεμβρίου 2019. Ανακτήθηκε στις 18 Οκτωβρίου 2022.
4. ↑  ««Ρόζα»: Το ξεχασμένο τραγούδι του Μικρούτσικου που έμεινε 20 χρόνια στα αζήτητα». In.gr. 29 Δεκεμβρίου 2019. Ανακτήθηκε στις 18 Οκτωβρίου 2022.
5. ↑  «Θάνος Μικρούτσικος. Πώς έγραψε τη "Ρόζα" και η κασέτα έμεινε για χρόνια στα αζήτητα. Το τραγούδι που "προσπέρασε" η Αλεξίου, έγινε ύμνος από τον Δημήτρη Μητροπάνο...». Μixanitouxronou.gr. Ανακτήθηκε στις 18 Οκτωβρίου 2022.
6. ↑  Αθανασία Κουλέτα (17 Απριλίου 2019). «Δημήτρης Μητροπάνος: Η «Ρόζα» ήταν στα αζήτητα μέχρι που έγινε λαϊκός ύμνος στα χείλη». Ethnos.gr. Ανακτήθηκε στις 18 Οκτωβρίου 2022.
7. ↑  «Θάνος Μικρούτσικος/Υπόγεια Ρεύματα – Τους Έχω Βαρεθεί». Discogs.com. Ανακτήθηκε στις 18 Οκτωβρίου 2022.

Εξωτερικοί σύνδεσμοι
--------------------

* Ρόζα στο Stixoi.info
Ο **Χρήστος Μικές** είναι Έλληνας αμυντικός ποδοσφαιριστής, γεννημένος στις 23 Σεπτεμβρίου 1971 στην Πάτρα.

Σταδιοδρομία
------------

Ξεκίνησε το ποδόσφαιρο στο Ζαβλάνι και στο δεύτερο μισό της περιόδου 1989-90 μεταγράφηκε στην Παναχαϊκή, η οποία τότε αγωνιζόταν στη Β' εθνική. Το 1996-97 μεταπήδησε στην Καλαμάτα όπου αγωνίστηκε για τα επόμενα τέσσερα χρόνια και συνέχισε από το 2000 μέχρι το 2003 στον Ιωνικό.

Η καριέρα του συνεχίστηκε για τα επόμενα δύο χρόνια στη Χαλκηδόνα και το 2005-06 στον Ατρόμητο μετά τη συγχώνευση των δύο συλλόγων που προηγήθηκε. Συνέχισε για ένα χρόνο στη Βέροια, ενώ την περίοδο 2007-08 αγωνίστηκε στη Δ' Εθνική και στον Αχιλλέα Καμαρών.

Στις Εθνικές ομάδες
-------------------

Ο Χρήστος Μικές υπήρξε μέλος της Εθνικής ομάδας ενόπλων που κατέκτησε την πρώτη θέση στο Παγκόσμιο Κύπελλο Ποδοσφαίρου Ενόπλων του 1997. Επίσης, αγωνίστηκε στην Εθνική Νέων το 1988-89 στα προκριματικά του ευρωπαϊκού κυπέλλου ΟΥΕΦΑ.

Παραπομπές
----------

1. ↑  Ριζοσπάστης Αρχειοθετήθηκε 2013-02-17 at Archive.is, Μεταγραφές Α Εθνικής (06-08-2000)
2. ↑  sport.gr[*νεκρός σύνδεσμος*] Στην Χαλκηδόνα ο Μικές (10-07-2003)
3. ↑  sport-fm.gr ΧΑΛΚΗΔΟΝΑ: Ανανέωσε ο Μικές
4. ↑  in.gr Αρχειοθετήθηκε 2012-01-30 στο Wayback Machine. Σύνθεση Ατρομήτου 2005-06
5. ↑  contra.gr Πήρε Μικέ και Κινγκ η Βέροια
Ο **Νικολάι Πάντιους**, γεννημένος στις 9 Ιανουαρίου 1980 στην Αγία Πετρούπολη της Ρωσίας, είναι πρώην διεθνής επαγγελματίας καλαθοσφαιριστής. Έχει ύψος 1,97 μέτρα και αγωνιζόταν στη θέση του σούτινγκ γκαρντ.

Καριέρα
-------

Ο Πάντιους ξεκίνησε την επαγγελματική του καριέρα στην Σπαρτάκ Αγίας Πετρούπολης, όταν βρισκόταν σε ηλικία δεκαεπτά ετών. Το 2000, μεταγράφηκε στην ΤΣΣΚΑ Μόσχας, στην οποία παρέμεινε για τρεις σεζόν, κατακτώντας το πρωτάθλημα Ρωσίας το 2002-03, ενώ έχασε στον τελικό του κυπέλλου από την Ούνικς Καζάν. Την επόμενη χρονιά, υπέγραψε στην Ντιναμό Μόσχας, με την οποία κατέλαβε την τρίτη θέση του τοπικού πρωταθλήματος.

Το καλοκαίρι του 2004, συμφώνησε με την ομάδα του Άρη, με την φανέλα του οποίου αγωνίστηκε σε 25 αγώνες του ελληνικού πρωταθλήματος, με μέσους όρους 10,1 πόντων, 2,0 ριμπάουντ και 1,7 ασίστ. Με τους "κίτρινους" έφθασε στον τελικό του κυπέλλου Ελλάδας όπου ηττήθηκε από τον Παναθηναϊκό, ενώ την επόμενη χρονιά ήταν φιναλίστ του ULEB Cup, όπου ο Άρης ηττήθηκε με 73-60 από την Ντιναμό Μόσχας. Ο Πάντιους είχε 13,8 πόντους σε 25 αγώνες πρωταθλήματος και 12,4 πόντους σε 15 αγώνες της ευρωπαϊκής διοργάνωσης την σεζόν 2005-06.

Την επόμενη σεζόν, φόρεσε την φανέλα της Ζενίτ Αγίας Πετρούπολης και το καλοκαίρι του 2007 κατέκτησε το χρυσό μετάλλιο με την ρωσική εθνική ομάδα στο Ευρωμπάσκετ της Ισπανίας. Επόμενοι σταθμοί της καριέρας του υπήρξαν η Ούνικς Καζάν, το Μαρούσι, η Σπαρτάκ Πριμόριε και η Λοκομοτίβ Κουμπάν, πριν αποσυρθεί από τον επαγγελματικό αθλητισμό το 2013, σε ηλικία 33 ετών.

Συνεχίζοντας ερασιτεχνικά με την ομάδα Μπισόν, πέτυχε το Νοέμβριο του 2013 το πρώτο quadruple-double του ρωσικού μπάσκετ με τους 44 πόντους, 10 ριμπάουντ, 10 ασίστ και 10 κλεψίματα, στον αγώνα εναντίον της Γιασενέβο.

Παραπομπές
----------

1. ↑  PBC CSKA Moscow | Team | Senior Team
2. ↑  «Στατιστικά - Ελληνική Ομοσπονδία Καλαθοσφαίρισης». Αρχειοθετήθηκε από το πρωτότυπο στις 14 Μαρτίου 2016. Ανακτήθηκε στις 17 Φεβρουαρίου 2016.
3. ↑  αρης-ντιναμο μοσχας 60-73 - Athens24
4. ↑  Ανανέωσαν οι Στακ και Πάντιους - Μπάσκετ - Ελλάδα
5. ↑  «Russia | 2007 EuroBasket | ARCHIVE.FIBA.COM». Αρχειοθετήθηκε από το πρωτότυπο στις 21 Ιουνίου 2015. Ανακτήθηκε στις 17 Φεβρουαρίου 2016.
6. ↑  Nikolay Padius[*νεκρός σύνδεσμος*]
7. ↑  Πάντιους και επίσημα! | κοσμικα , gossip | womenonly.gr[*νεκρός σύνδεσμος*]
8. ↑  Spartak Primorye - America Pink
9. ↑  Στη Λοκομοτίβ ο Πάντιους - Basketnet.gr[*νεκρός σύνδεσμος*]
10. ↑  Николай Падиус оформил первый квадрупл-дабл в истории российского баскетбола

Πηγές
-----

* Nikolay Padius Basketball Player Profile
* PADIUS, NIKOLAY - Welcome to EUROLEAGUE BASKETBALL
* Nikolay Padius Europe Stats | Basketball-Reference.com
Χαρακτηριστικό μάτι σειρών anime
**Original net animation** (**ΟΝΑ**), γνωστό στην Ιαπωνία ως **web anime** (ウェブアニメ, webu anime), αναφέρεται σε anime τα οποία προβλήθηκαν για πρώτη φορά και απευθείας στο διαδίκτυο. Τα ΟΝΑ anime, μπορεί να κυκλοφορήσουν αργότερα και στην τηλεόραση. Η παραπάνω ορολογία παραπέμπει στην εξίσου γνωστή ορολογία που αφορά τα anime: original animation video, τα οποία ήταν anime που κυκλοφόρησαν για πρώτη φορά και απευθείας σε βιντεοκασέτα, ορολογία που ξεκίνησε να χρησιμποιειταί από τις αρχές του 1980. 

Η πρακτική αυτή, φυσικά, ξεκίνησε τα τελευταία χρόνια, αλλά όλο και περισσότερα anime κυκλοφορούν έτσι. Κάποιες φορές με αλλαγές από τα κλασικά μοτίβα, όπως παραδείγματος χάριν ο χρόνος ανά επεισόδιο. Το *Hetalia: Axis Powers*, είχε επεισόδια που κρατούσαν μόνο λίγα λεπτά. Σε κάποιες περιτπώσεις κυκλοφορούσαν απλά trailers ή previews. Πλέον όμως από το 2010 και μετά, υπάρχουν κανονικές κι ολοκληρωμένες σειρές αποκλειστικά ONA, ιδιαίτερα στις πλατφόρμες Netflix, Amazon Prime και Disney+.

Παραπομπές
----------

1. ↑  Ελεύθερη μετάφραση: *Αυθεντικό διαδικτυακό ανιμέσιον*
2. ↑  «Original Net Anime (ONA)». *animenewsnetwork.com*. Anime News Network. Ανακτήθηκε στις 30 Ιουνίου 2015.
3. ↑  Clements, Jonathan· McCarthy, Helen (9 Φεβρουαρίου 2015). *The Anime Encyclopedia, 3rd Revised Edition: A Century of Japanese Animation* (στα Αγγλικά). Stone Bridge Press. ISBN 978-1-61172-909-2.
4. ↑  Chang, Yuh-Shihng· Chen, Yan-Hong (2018). «The Analysis of Animation Narration for Short Animation – the Short Film: CARN». *2018 IEEE International Conference on Advanced Manufacturing (ICAM)*. Yunlin, Taiwan: IEEE. σελίδες 477–480. doi:10.1109/AMCON.2018.8614758. ISBN 978-1-5386-5609-9.  Unknown parameter `|s2cid=` ignored (βοήθεια)
Η **Τράπεζα της Λιθουανίας** (λιθουανικά: Lietuvos bankas‎) είναι η Κεντρική Τράπεζα της Δημοκρατίας της Λιθουανίας. Η Τράπεζα της Λιθουανίας είναι μέλος του Ευρωπαϊκού Συστήματος Κεντρικών Τραπεζών. Πρόεδρός της είναι ο Vitas Vasiliauskas. Μέχρι το 2015, η Τράπεζα της Λιθουανίας ήταν υπεύθυνη για την έκδοση του πρώην λιθουανικού νομίσματος, του λίτας.

Καθήκοντα
---------

Η έδρα της Τράπεζας της Λιθουανίας στη λεωφόρο Gediminas, που χτίστηκε με εντολή του Józef Montwiłł το 1889–1891
Σύμφωνα με τον επίσημο ιστότοπο της Τράπεζας, η Τράπεζα της Λιθουανίας εκτελεί τις ακόλουθες κύριες λειτουργίες:

* διατηρεί την σταθερότητα των τιμών
* διαμορφώνει και εφαρμόζει την νομισματική πολιτική
* δρα ως κρατικό ταμείο

Ηγεσία
------

Διοικητές της Τράπεζας της Λιθουανίας διετέλεσαν οι:

* Vladas Jurgutis (1922–1929)
* Vladas Stašinskas (1930-1939)
* Juozas Tūbelis (1939)
* Juozas Paknys (1939-1940)

Πρόεδροι του διοικητικού συμβουλίου της Τράπεζας της Λιθουανίας διετέλεσαν οι:

* Bronius Povilaitis (1990)
* Vilius Baldišis (1990-1993)
* Romualdas Visokavičius (1993)
* Kazys Ratkevičius (1993-1996)
* Reinoldijus Šarkinas (1996-2011)
* Vitas Vasiliauskas (από το 2011)

Διοίκηση και δομή
-----------------

Η Τράπεζα διοικείται από διοικητικό συμβούλιο που αποτελείται από έναν πρόεδρο, δύο αναπληρωτές προέδρους και δύο μέλη.

Σύμφωνα με την επίσημη ιστοσελίδα της Τράπεζας της Λιθουανίας, διοικείται από Υπηρεσία Εποπτείας και αποτελείται από δέκα τμήματα: Οικονομικών, Στατιστικής, Λειτουργίας της Αγοράς, Διεθνών Σχέσεων, Συστημάτων Πληρωμών, Μετρητών, Λογιστικής, Πληροφορικής, Γενικών Υπηρεσιών και Ασφάλειας. Έχει επίσης έξι αυτόνομα τμήματα (Εσωτερικού Ελέγχου, Νομικών, Οργάνωσης και Προσωπικού, Γενικών και Δημοσίων Σχέσεων, Διαχείρισης Κινδύνων).

Διαθέτει Υποκαταστήματα στο Κάουνας και στην Κλαϊπίντα .

Παραπομπές
----------

1. 1 2  «Historical timeline». *www.lb.lt*. Αρχειοθετήθηκε από το πρωτότυπο στις 25 Νοεμβρίου 2020. Ανακτήθηκε στις 22 Μαρτίου 2020.
Ο **Βαγγέλης Νάστος** (Θεσσαλονίκη, 13 Σεπτεμβρίου 1980) είναι Έλληνας πρώην ποδοσφαιριστής, που αγωνιζόταν κυρίως ως κεντρικός αμυντικός, αλλά και ως ακραίος.

Καριέρα
-------

### ΠΑΟΚ

Ξεκίνησε το ποδόσφαιρο στα εφηβικά του ΠΑΟΚ, στον οποίο υπέγραψε το πρώτο του επαγγελματικό συμβόλαιο το 1996, αγωνίστηκε επτά χρόνια και το 2003 κατέκτησε το κύπελλο Ελλάδας. Το 2000 και το 2001 δόθηκε δανεικός σε Λάρισα και Καλαμάτα αντίστοιχα.

### Ιταλία

Το χειμώνα του 2003 αποφάσισε να δοκιμάσει την τύχη του στο ιταλικό πρωτάθλημα και μεταγράφηκε στην Περούτζα, όπου αγωνίστηκε για δύο χρόνια. Από το 2005 ως το χειμώνα του 2007 ανήκε στη Βιτσέντσα, ενώ μεταπήδησε στην Άσκολι, όπου έμεινε ως το καλοκαίρι του 2009.

### Ατρόμητος

Το 2009 επέστρεψε στην Ελλάδα για λογαριασμό του Ατρόμητου Αθηνών. Με την ομάδα του Περιστερίου έφτασε στον τελικό του κυπέλλου Ελλάδας, δύο συνεχόμενες χρονιές, το 2011 και το 2012. Αποτελούσε έναν από τους αρχηγούς του συλλόγου και αποχώρησε το καλοκαίρι του 2015.

### Βέροια

Ολοκλήρωσε την καριέρα του αγωνιζόμενος στη Βέροια την περίοδο 2015-16.

Τίτλοι - Διακρίσεις
-------------------

ΠΑΟΚ
* Κύπελλο Ελλάδας: **1** (2002-03)

Παραπομπές
----------

1. ↑  Ανακοινώθηκε ο Νάστος, www.sport-fm.gr
2. ↑  Στον Ατρόμητο ο Νάστος, www.athleticradio.gr
3. ↑  Τέλος ο Νάστος από τον Ατρόμητο, www.sport24.gr
4. ↑  Πήρε τον Νάστο η Βέροια, www.sport24.gr

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Ο Βαγγέλης Νάστος στο soccerway
* onsports.gr[*νεκρός σύνδεσμος*]
* 
* "Super League 2010-2011 Active", ένθετο της εφ. SportDay, Αύγουστος 2010.
Gored gored plate, July 2019Γκόρεντ γκόρεντ σερβιρισμένο με πίτα Ίντζερα
Το **γκόρεντ γκόρεντ** (αμχαρικά: ጎረድ ጎረድ) είναι πιάτο με ωμό βόειο κρέας που καταναλώνεται στην Αιθιοπία. Ενώ το κίτφο είναι μοσχαρίσιος κιμάς μαριναρισμένος με μπαχαρικά και καθαρό μαγειρικό βούτυρο, το γκόρεντ γκόρεντ κόβεται σε κύβους και αφήνεται χωρίς μαρινάρισμα. Όπως και το κίτφο, είναι ευρέως δημοφιλές και θεωρείται εθνικό πιάτο. Σερβίρεται συχνά με μιτμίτα (σκόνη μείγματος μπαχαρικών) και αγουάζι (είδος σάλτσας μουστάρδας και τσίλι).

Παραπομπές
----------

1. ↑  EthioNetworks.com. «Ethiopian Gored Gored». Ethiopianrestaurant.com. Αρχειοθετήθηκε από το πρωτότυπο στις 29 Ιουλίου 2012. Ανακτήθηκε στις 13 Δεκεμβρίου 2011.
2. ↑  KimHo. «Axum Ethiopian Restaurant | I'm Only Here for the Food!». Imonlyhereforthefood.com. Αρχειοθετήθηκε από το πρωτότυπο στις 18 Φεβρουαρίου 2010. Ανακτήθηκε στις 13 Δεκεμβρίου 2011.
3. ↑  Lonely Planet (1 Σεπτεμβρίου 2017). *Lonely Planet Ethiopia & Djibouti*. Lonely Planet. σελίδες 612–. ISBN 978-1-78701-191-5.
Ο **Ηρακλής Μαρασίδης** (γεν. Δράμα 1957, ύψος 1,81 μ.) είναι Έλληνας παλαίμαχος ποδοσφαιριστής και πρωταθλητής Εθνικού Ερασιτεχνικού Πρωταθλήματος, που αγωνίζονταν στη θέση του τερματοφύλακα και έκανε πολυετή καριέρα στις επαγγελματικές κατηγορίες.

Ο Μαρασίδης ξεκίνησε την αγωνιστική του πορεία σε μικρή ηλικία από τα τμήματα υποδομών της Δόξας Δράμας, μάλιστα το καλοκαίρι του 1976 κλήθηκε στην Προεθνική Ομάδα των Ελπίδων για προετοιμασία ενόψει Ευρωπαϊκών υποχρεώσεων. Το καλοκαίρι του 1980 παραχωρήθηκε στον ερασιτεχνικό σύλλογο του *Ακρίτα Νευροκοπίου* που μετείχε στο Εθνικό Ερασιτεχνικό Πρωτάθλημα την περίοδο 1980-81. Το επόμενο καλοκαίρι (1981) υπέγραψε στον Πανηλειακό, με τα χρώματα του οποίου κατάκτησε τον τίτλο και αγωνίσθηκε στη Β΄Εθνική την επόμενη περίοδο (1982-83). Το 1983-84 κέρδισε την άνοδο στη Β΄Εθνική, με τα χρώματα του Αθηναϊκού. Τη διετία 1985-1986 ήταν ο βασικός γκολκίπερ της Νίκης Βόλου στη Γ΄Εθνική (Βόρειος Όμιλος). Συνέχισε για μια πενταετία με τα χρώματα του Ολυμπιακού Βόλου (1987-1991), κατακτώντας μια άνοδο (σαν δευτεραθλητής) στην Α΄Εθνική (1987-88) και λαμβάνοντας μέρος σε **35** επίσημους αγώνες πρωταθλήματος της μεγάλης κατηγορίας.

Το 1991-92 ήταν στέλεχος της ΕΑΡ στη Β΄Εθνική, για να επιστρέψει στον Ολυμπιακό Βόλου για ακόμη 2 σεζόν (1993-1994).

Συνέχισε την πλούσια σταδιοδρομία του, κατακτώντας μια ακόμη άνοδο, τη φορά αυτή από το τοπικό πρωτάθλημα της Ε.Π.Σ. Θεσσαλίας στο Περιφερειακό Πρωτάθλημα (1997), με τα χρώματα του Α.Ο. Σκιάθου, στον οποίο αγωνίστηκε και τη σεζόν 1997-98. Έπαιξε για ακόμη 10 χρόνια, έως και την περίοδο 2007-08 (όταν ήταν πλέον 51 ετών), στο Ορμίνιο Πορταριάς και στο Διαγόρα Στεφανοβίκειου.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Διεθνής αθλητική ιστοσελίδα
* Γεώργιος Παγιωτέλης-"Το Έπος της Α' Εθνικής" (ένθετο αθλητικού περιοδικού "Οι Παγκόσμιοι"-"Κλ. Γεωργαλάς Ε.Π.Ε.")
* "40 Χρόνια Ποδόσφαιρο και ΠΡΟ-ΠΟ" (έκδοση εφημερίδας "Προπόραμα"-2000)
* Ηλεκτρονικό αρχείο εφημερίδας "Αθλητική Ηχώ"
* Απολογισμός Ε.Π.Α.Ε. (ετήσιες εκδόσεις)
* Εκδόσεις "Figurine Pannini"
* Ανδρέας Μπόμης, "ΓΚΟΛ-Ποδόσφαιρο 1988"

Παραπομπές
----------

1. ↑  Φύλλο εφημερίδας 'Μακεδονία" της 26 Αυγούστου 1976, σελ. 8: "Οι Εθνικές Ομάδες Ελπίδων - Νέων" Ανακτήθηκε στις 12/2/2020
2. ↑  Αρχείο του βολιώτη αθλητικογράφου κ. Βασίλη Ζηνέλη
Ο **Άγιος Μιχαήλ ο Μαυροειδής** υπήρξε νεομάρτυρας, ο οποίος έζησε και μαρτύρησε το 1493 στην Αδριανούπολη της Θράκης και τιμάται στις 17 Φεβρουαρίου.

  

Ο Άγιος Μιχαήλ ο Μαυροειδής ήταν ένας από τους επιφανείς και πλούσιους κατοίκους της Αδριανούπολης της Θράκης. Συκοφαντήθηκε από φανατικούς Τούρκους στον δικαστή της πόλης ότι περιφρόνησε το όνομα του θεού τους. Προς στιγμή ο Μιχαήλ απαλλάχθηκε από κάθε κατηγορία. Ωστόσο, οι συκοφαντούντες απείλησαν το δικαστή ότι θα τον καταγγείλουν στο Σουλτάνο. Από φόβο, ο δικαστής διέταξε τη φυλάκιση του Μιχαήλ, ο οποίος παρέμεινε ακλόνητος στη χριστιανική του πίστη, ακόμα κι αν ο δικαστής προσπάθησε να τον κάνει να αλλάξει γνώμη με κολακείες. Τελικά, αποκεφαλίστηκε στις 17 Φεβρουαρίου , στα τέλη του 15ου αιώνα (μία πηγήαναφέρει το έτος 1490), και το τίμιο σώμα του κάηκε.

Αναφέρεται ως προστάτης των ζαχαροπλαστών, λόγω του επαγγέλματός του ως αρτοπώλη και αλλού των αρτοποιών.

Η μνήμη του νεομάρτυρος Αγίου Μιχαήλ του Μαυροειδή, του Αδριανουπολίτου, τιμάται στον Ιερό Μητροπολιτικό Ναό Αγίων Θεοδώρων στην Ορεστιάδα, όπου φυλάσσεται και απότμημα του ιερού λειψάνου του. Επίσης τμήμα ιερού λειψάνου του αγίου φυλάσσεται στον Μητροπολιτικό Ναό Κομοτήνης και παρεκκλήσιό του βρίσκεται στην Μονή Οσίου Μαξίμου Καυσοκαλύβη Ροδόπης.

Πηγές
-----

Πηγή Ζωής, άγιοι που εορτάζουν στις 17 Φεβρουαρίου

Παραπομπές
----------

1. ↑  Θρακικά, τόμος 10ος, 1938, *Ο Άδριανουπολίτης νεομάρτυς Μιχαήλ ό επικαλούμενος Μαυροειδής*
2. ↑  Είναι διαφορετικός άγιος από τον ομώνυμο νεομάρτυρα Μιχαήλ τον Μαυρουδή από τη Γρανίτσα Αγράφων.
3. ↑  «Άγιο Όρος, Ημερολόγιο- Εορτολόγιο Φεβρουαρίου». Αρχειοθετήθηκε από το πρωτότυπο στις 19 Ιουλίου 2012. Ανακτήθηκε στις 19 Ιουλίου 2012.
4. ↑  «Άγιοι προστάτες επαγγελματικών ομάδων». Αρχειοθετήθηκε από το πρωτότυπο στις 8 Οκτωβρίου 2013. Ανακτήθηκε στις 28 Φεβρουαρίου 2018.
5. ↑  Ποιοι Άγιοι μας βοηθούν και σε ποια πάθηση;
6. ↑  Άγιοι προστάτες ανά "ειδικότητα"
7. ↑  Το καύχημα της Αδριανούπολης, τον νεομάρτυρα Μιχαήλ τίμησαν στην Ορεστιάδα, orthodoxia.info
Ο **Λι Ραμούν** (*Lee Ramoon*, γεννήθηκε 29 Ιανουαρίου 1965) είναι πρώην ποδοσφαιριστής από τις Νήσους Κέιμαν που αγωνιζόταν ως επιθετικός. Εμβληματική μορφή του αθλήματος της χώρας, το 2004 τιμήθηκε με το Τάγμα Αξίας της FIFA.

Βιογραφία
---------

Ο Ραμούν έπαιξε αρχικά κολεγιακό ποδόσφαιρο με επιτυχία στις Ηνωμένες Πολιτείες για τέσσερα χρόνια από το 1984. Το 1988, πήγε στην Αγγλία και υπέγραψε με τη  Στόκπορτ Κάουντι, κάνοντας πολλές εμφανίσεις για την δεύτερη της ομάδα. Είχε και δεύτερη περίοδο στη Βρετανία το 1994–95, αγωνιζόμενος σε Αγγλία και Ουαλία. 
Ενώ έπαιζε στη Μεγάλη Βρετανία αξιοποίησε στο έπακρο τον χρόνο, καθώς ολοκλήρωσε μεταπτυχιακό στο Πανεπιστήμιο του Μάντσεστερ. Επέστρεψε στην πατρίδα του το 1998 για να αγωνιστεί με την Τζορτζ Τάουν, με την οποία κατέκτησε τρία πρωταθλήματα και τέσσερα Κύπελλα.

Ο Ραμούν έκανε την πρώτη του εμφάνιση με την  εθνική ομάδα των Νήσων Κέιμαν το 1979, σε ηλικία 14 ετών, και έκανε πάνω από 200 επίσημες και ανεπίσημες διεθνείς εμφανίσεις. Ήταν ο σκόρερ του πρώτου γκολ στην ιστορία αυτής της εθνικής ομάδας. Ήταν επίσης αρχηγός της εθνικής ομάδας επί σειρά ετών. Είναι πρώτος σκόρερ στην ιστορία της εθνικής του ομάδας με 12 γκολ σε επίσημους αγώνες.

Μετά την αποχώρησή του από την ενεργό δράση ασχολήθηκε με την προπόνηση ομάδων νέων, ενώ δημιούργησε επιτυχημένη εταιρεία αθλητικών παπουτσιών. Το χρονικό διάστημα 28 Μαΐου 2016 έως 18 Νοεμβρίου 2017 ανέλαβε πρόεδρος της Ομοσπονδίας Ποδοσφαίρου των Νήσων, σε μία περίοδο που οικονομικά σκάνδαλα ταλάνιζαν την Ομοσπονδία.

Τιμές
-----

* Τάγμα Αξίας της FIFA (*Ordre du mérite de la FIFA*) : 2004

Δείτε επίσης
------------

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

Παραπομπές
----------

1. ↑  «Lee Ramoon receives FIFA's Order of Merit». Αρχειοθετήθηκε από το πρωτότυπο στις 26 Ιανουαρίου 2007. Ανακτήθηκε στις 23 Φεβρουαρίου 2022. CS1 maint: Unfit url (link)
2. 1 2  «Lee Ramoon Honoured». Αρχειοθετήθηκε από το πρωτότυπο στις 19 Φεβρουαρίου 2013. Ανακτήθηκε στις 23 Φεβρουαρίου 2022. CS1 maint: Unfit url (link)
3. ↑  «Hall of Fame : LEE RAMOON». Ανακτήθηκε στις 14 Μαρτίου 2022.
4. ↑  «Lee Ramoon, el delantero que salvó mi cuarentena». Ανακτήθηκε στις 14 Μαρτίου 2022.
5. 1 2  «Lee Ramoon - gan/by Emyr Huw Gareth». Ανακτήθηκε στις 23 Φεβρουαρίου 2022.
6. ↑  «Altrincham Football Club News Archive». Ανακτήθηκε στις 23 Φεβρουαρίου 2022.
7. ↑  «Cayman Islands - List of International Matches». Ανακτήθηκε στις 23 Φεβρουαρίου 2022.
8. ↑  «Funding, credibility key to football election». Ανακτήθηκε στις 14 Μαρτίου 2022.
Το **Κάρντιφ Σίτι Στέιντιουμ** (ουαλικά: *Stadiwm Dinas Caerdydd*, αγγλικά: *Cardiff City Stadium*) είναι αθλητικό γήπεδο και χώρος συναυλιών με χωρητικότητα 26.828 θέσεων στην περιοχή Λίκγουιθ της πρωτεύουσας της Ουαλίας Κάρντιφ. Αποτελεί την έδρα της Κάρντιφ Σίτι Φούτμπολ Κλαμπ, η οποία έπαιζε προηγουμένως στο Νίνιαν Παρκ. Το γήπεδο διαχειρίζεται η εταιρία Κάρντιφ Σίτι Στέιντιουμ που ανήκει στην Κάρντιφ Σίτι Φούτμπολ Κλαμπ Χόλντινγκς. Στο στάδιο γίνονται επίσης τα εντός έδρας παιχνίδια της ομάδας ράγκμπι Κάρντιφ Μπλουζ μέχρι το 2029.

Μετά το Μιλένιουμ Στέιντιουμ, είναι το δεύτερο μεγαλύτερο γήπεδο στο Κάρντιφ και στην Ουαλία. Το γήπεδο αποτελεί μέρος της ανάπτυξης του Λίκγουιθ, η οποία περιλαμβάνει επίσης το Κάρντιφ Ιντερνάσιοναλ Σπόρτς Στέιντιουμ. Το γήπεδο θα αποκτήσει χορηγό όταν θα έχουν πωληθεί τα δικαιώματα ονομασίας του. Το γήπεδο εγκαινιάστηκε επίσημα στις 22 Ιουλίου 2009, με την Κάρντιφ Σίτι. να έρχεται αντιμέτωπη σε φιλικό αγώνα με την Σέλτικ.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημος ιστότοπος
* Σχέδια στον ιστότοπο της Cardiff City
* PMG Developments plc, αρχιτεκτονικό γραφείο.

Συντεταγμένες: 51°28′22″N 3°12′11″W﻿ / ﻿51.47278°N 3.20306°W﻿ / 51.47278; -3.20306
Ο **Σεΐχ Χατζιμπού Σουμαρέ** (*Cheikh Hadjibou Soumaré*, 1951-) είναι πολιτικός από τη Σενεγάλη, ο οποίος χρημάτισε πρωθυπουργός της χώρας από το 2007 ως το 2009. Υπήρξε προσωρινός διοικητής της Διεθνούς Πιστωτικής και Εμπορικής Τράπεζας της Σενεγάλης, από τον Σεπτέμβριο του 1991 ως τον Σεπτέμβριο του 1995.

Πολιτική καριέρα
----------------

Γεννήθηκε το 1951 στο Ντακάρ και μεγάλωσε στο Τιέ (Thiès).) Υπήρξε τεχνικός σύμβουλος του Υπουργείου Οικονομικών και Σχεδιασμού από τον Οκτώβριο του 1995 ως τον Ιούλιο του 1996, φτάνοντας στο αξίωμα του γενικού διευθυντή από το 2000 ως τις 23 Μαΐου του 2001. Το 2001 εισήλθε στην κυβέρνηση αναλαμβάνοντας υφυπουργός στο Υπουργείο Οικονομικών, τον Μάιο του 2001 .

### Πρωθυπουργία

Διορίστηκε πρωθυπουργός από τον πρόεδρο Αμπντουλάγε Γουάντ στις 19 Ιουνίου 2007 έπειτα από τη διεξαγωγή βουλευτικών εκλογών στις 3 Ιουνίου της ίδιας χρονιάς. Θεωρείται τεχνοκράτης και η κυβέρνηση που διόρισε είναι η ίδια με του προκατόχου του, Μάκι Σαλ, χωρίς συμμετοχή της Αντιπολίτευσης. Ο ίδιος δεν ανήκει στο κυβερνών κόμμα PDS (Δημοκρατικό Κόμμα Σενεγάλης). Η κυβέρνηση του Σουμαρέ αποτελείται από 37 μέλη εκτός από τον ίδιο. Ο Σουμαρέ και η νέα κυβέρνηση ανέλαβαν καθήκοντα στις 21 Ιουνίου. Στις 3 Δεκεμβρίου του 2007 η κυβέρνηση του Σουμαρέ μειώθηκε σε 28 μέλη.

### Παραίτηση

Ο πρωθυπουργός Χατζιμπού Σουμαρέ υπέβαλε την παραίτησή του στον πρόεδρο Αμπντουλάγιε Γουάντε, επικαλούμενος "προσωπικούς λόγους" στις 30 Απριλίου του 2009. Η παραίτησή του αποδόθηκε στην ήττα του κυβερνώντος κόμματος στις τοπικές εκλογές του Μαρτίου του 2009. Τον διαδέχθηκε στην πρωθυπουργία ο Σουλεϊμάν Ντενέ Ντιαγιέ.

Παραπομπές
----------

1. ↑  www.sec.gouv.sn/liste-des-premiers-ministres-du-s%C3%A9n%C3%A9gal.
2. ↑  Προφίλ στον ιστότοπο της κυβέρνησης Αρχειοθετήθηκε 2006-05-21 στο Wayback Machine. (Γαλλικά).
3. ↑  "GOUVERNEMENT : Les Cv des membres de l’équipe de Cheikh Hadjibou Soumaré", Nettali (Seneweb.com), 21 Ιουνίου 2007 (Γαλλικά).
4. 1 2  "Un haut fonctionnaire des finances à la Primature" Αρχειοθετήθηκε 2008-02-28 at Archive.is, Agence du Presse Senegalaise (sudonline.sn), 20 Ιουνίου 2007 (Γαλλικά).
5. ↑  "( Officiel ) Les membres du nouveau Gouvernement : Au total (37) Ministres", Agence du Presse Senegalaise (Seneweb.com), 20 Ιουνίου 2007 (Γαλλικά).
6. ↑  "Senegalese new PM, cabinet members take oath of office"[*νεκρός σύνδεσμος*], African Press Agency, 22 Ιουνίου 2007.
7. ↑  "Remaniement ministériel au Sénégal", Panapress (afrik.com), 4 Δεκεμβρίου 2007 (Γαλλικά).
8. ↑  AFP, Senegal's prime minister steps down 30 Απριλίου 2009.
9. ↑  Senegal Premier Cheikh Hadjibou Soumare resigns[*νεκρός σύνδεσμος*], Afrique en Ligne, 30 Απριλίου 2009.

Εξωτερικοί σύνδεσμοι
--------------------

* Πολυμέσα σχετικά με το θέμα  Hadjibou Soumaré στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 3263155226706984490005
* GND: 1179724968

 |

 |
Οι **Χερσαίες Δυνάμεις** **της Κιργιζίας**, επίσης γνωστό ως η **Στρατός της Κιργιζίας** είναι ο κλάδος πεζικού των Ενόπλων Δυνάμεων της Δημοκρατίας της Κιργιζίας. Ο  σημερινός διοικητής του Κιργιζικού Στρατού είναι ο Συνταγματάρχης Νουρλάν Κιρεσέγιεφ.

Ιστορία
-------

Οι Κιργίζιες αρχές σε πρώτη σκέψη δεν είχαν ολόκληρο στρατό. Αυτή η ιδέα, είχε αντικατασταθεί από σχέδια για να δημιουργηθεί ένας επαγγελματικός στρατός από 5.000 στρατιώτες. Κατά τη διάρκεια των μηνών μετά την ανεξαρτησία, η Κιργιζία υποστήριξε ενωμένο στρατό των ΚΑΚ, που θα αντικαταστούσε το Σοβιετικό στρατό. Αυτά τα σχέδια κατέρρευσαν, όταν η Ρωσία ανακοίνωσε ότι δεν θα μπορούσε να χρηματοδοτήσει τα στρατεύματα του ΚΑΚ. Τον Απρίλιο του 1992, η Κιργιζία διαμόρφωσε μια Κρατική Επιτροπή για την Υποθέσεις Υπεράσπισης, και τον Ιούνιο, η δημοκρατία πήρε τον έλεγχο όλων των στρατευμάτων στο έδαφός της (δηλαδή τις υπόλοιπες μονάδες του πρώην Σοβιετικού στρατού).Το 1994, το 30 τοις εκατό από το σώμα των αξιωματικών ήταν εθνοτικοί Ρώσοι.Ο πρώτος διοικητής ήταν ο Στρατηγός Βαλεντίν Λουκιάνοφ, εθνοτικός Ουκρανός. Στις 25 Ιανουαρίου 2017, ο Πρόεδρος Αλμάζμπεκ Αταμπάγιεφ ίδρυσε επίσημα τον Κιργιζικό Στρατό, με τον Συνταγματάρχη Ερλίς Τερντικμπάγιεφ ως πρώτο διοικητή.

Παραπομπές
----------

1. ↑
2. ↑
3. ↑  Pike, John. «Kyrgyzstan- Army». *www.globalsecurity.org*. Ανακτήθηκε στις 23 Σεπτεμβρίου 2017.
4. ↑  Buyers, Lydia M. (2003). *Central Asia in Focus: Political and Economic Issues* (στα Αγγλικά). Nova Publishers. ISBN 9781590331538.
5. ↑  Hays, Jeffrey. «MILITARY IN KYRGYZSTAN: WEAPONS, TROOPS, POLICY | Facts and Details». *factsanddetails.com* (στα Αγγλικά). Ανακτήθηκε στις 3 Δεκεμβρίου 2017.
6. ↑
Ο **Σβέτκο Ραΐνοβιτς** (*σερβικά : Цветко Рајовић*) (Βούκοβιτς 1793 - Βελιγράδι 4 Μαΐου 1873) ήταν πολιτικός του πριγκιπάτου της Σερβίας. Χρημάτισε υπουργός και εκπρόσωπος, πρωθυπουργός, του πρίγκιπα .

Βιογραφία
---------

Το 1830 στάλθηκε σε αποστολή στην Αγία Πετρούπολη από την εταιρεία του Αβραάμ Πετρόνιεβιτς κι αγοράσει το πρώτο μηχανικό πιεστήριο για την εκτύπωση της επίσημης εφημερίδας "Novin Srbske". Η εφημερίδα ιδρύθηκε από τον Ντιμίτριε Νταβίντοβιτς το 1813 κι επανεκδόθηκε τον Ιανουάριο του 1834. 

Τον Φεβρουάριο του 1839 ήταν μέρος του συμβουλίου του πρίγκιπα Μίλος Ομπρένοβιτς. Από τον Μάιο του 1840 έως τον Σεπτέμβριο του 1842 διορίστηκε υπουργός Δικαιοσύνης. Την ίδια χρονιά έγινε η έξωση της δυναστείας Ομπρένοβιτς όπου ο Ραΐνοβιτς της παρέμεινε πιστός. Με την επιστροφή της δυναστείας στον θρόνο διορίσθηκε πρωθυπουργός και υπουργός εξωτερικών από τις 18 Απριλίου 1859 έως τις 8 Νοεμβρίου 1860.

Πηγές
-----

* σύντομο άρθρο σχετικά με τον Σβέτκο Ραΐνοβιτς


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Cvetko Rajović  της Γαλλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
ο Κόλπος της Χρυσοχούς
Ο **Κόλπος της Χρυσοχούς** βρίσκεται στη βορειοδυτική Κύπρο και διοικητικά στην Επαρχία Πάφου. Το όνομα του το οφείλει στην πόλη της Χρυσοχούς που βρίσκεται εκεί, ορίζεται στα δυτικά από το ακρωτήριο του Ακάμαντα και στα ανατολικά από τη χερσόνησο της Τηλλυρίας με μήκος 38 χιλιόμετρα.

Ο κόλπος της Χρυσοχούς αντιμετωπίζει μεγάλα προβλήματα διάβρωσης, η Κυπριακή Δημοκρατία προσπαθεί να την αντιμετωπίσει με κατασκευή κυματοθραυστών. Στον κόλπο χύνονται οι ποταμοί *Μακούντας*, *Ξεροπόταμος*, *Ξερός*, *Λειβάδις*, και ο *Χρυσοχούς* που πηγάζουν από το Τρόοδος. 

Στον κόλπο υπάρχει και το νησάκι του Διγενή , βραχονησίδα, όπως λέγεται από τον Διγενή Ακρίτα. Στις παραλίες του κόλπου , όπως σχεδόν και στο μεγαλύτερο τμήμα της Κύπρου, αναπαράγονται οι χελώνες Καρέτα καρέτα και η Πράσινη χελώνα , η θαλάσσια περιοχή έχει ανακηρυχθεί αλιευτικό καταφύγιο .

Στις εκβολές του ποταμού της Χρυσχούς έχουν αναεβρεθεί αρχαίες λιμενικές εγκαταστάσεις που πιστεύτεια ότι ήταν το λιμάνι του αρχαίου βασιλείου του Μάριου.

Παραπομπές
----------

1. ↑  Βουλή των Αντιπροσώπων της Κυπριακής Δημοκρατίας
2. 1 2  Αλήθεια online [*νεκρός σύνδεσμος*]
3. ↑  ΤΟ ΔΑΣΟΣ ΤΗΣ ΠΑΦΟΥ  Αρχειοθετήθηκε 2009-03-09 στο Wayback Machine.
4. ↑  karpasha.com
5. ↑  www.akti.org, Οι χελώνες της Κύπρου και η διατήρησή τους  Αρχειοθετήθηκε 2014-08-02 στο Wayback Machine.
6. ↑  Εθνικό Μετσόβιο Πολυτεχνείο, Λιμενοσκόπιο Κύπρου,  Αρχειοθετήθηκε 2009-07-16 στο Wayback Machine.
Ο **Χουάντερσον Τζούνιορ ντα Σίλβα Σάντος** (*Huanderson Junior da Silva Santos*, γενν. στις 3 Αυγούστου 1983), ευρέως γνωστός ως **Χουάντερσον**, είναι Βραζιλιάνος ποδοσφαιριστής, ο οποίος αγωνίζεται ως τερματοφύλακας για τον Καραϊσκάκη Άρτας.

Σταδιοδρομία
------------

### Βραζιλία

Ο Χουάντερσον ξεκίνησε τη σταδιοδρομία του με την Ιράτι το 2004. Από τότε και ύστερα μετακινούταν σε διαφορετική ομάδα, σχεδόν ετησίως, αγωνιζόμενος για τις: Γκουαρανί, XV ντε Ζαού, Ρόμα Απουρακάνα, Ατλέτικο Γκοϊανιένσε, Φρανκάνα, Αραγκουαΐνα και Γκοϊανέσια.

### Ευρώπη

Στις 8 Ιουνίου 2011, υπέγραψε στην πορτογαλική ομάδα Ρίο Άβε. Αφού ήταν αναπληρωματικός στους πρώτους αγώνες της σεζόν, τελικά έκανε το ντεμπούτο του σε αγώνα της πέμπτης αγωνιστικής εναντίον της Λεϊρία.

Στις 25 Σεπτεμβρίου 2012, υπέγραψε στον Ηρακλή, που συμμετείχε στη Φούτμπολιγκ. Έκανε το ντεμπούτο του για το σύλλογο στις 12 Νοεμβρίου 2012, σε έναν αγώνα εναντίον του Απόλλωνα Σμύρνης. Μετά από μια σειρά καλών επιδόσεων, υπέγραψε επέκταση του συμβολαίου του με το σύλλογο μέχρι τις 30 Ιουνίου 2016.

Μετά από πέντε χρόνια στον Ηρακλή, στις 5 Σεπτεμβρίου 2017, ο Απόλλων Σμύρνης ανακοίνωσε επίσημα την μεταγραφή του έμπειρου Βραζιλιανού τερματοφύλακα, μέχρι το τέλος της σεζόν 2017-18.

Το καλοκαίρι του 2020 υπέγραψε μονοετές συμβόλαιο στην ομάδα του Καραϊσκάκη Άρτας που αγωνίζεται στην Σούπερ Λιγκ 2 .

Παραπομπές
----------

1. ↑  (πολλαπλές γλώσσες) *Transfermarkt*. 190909. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *Soccerway*. Ανακτήθηκε στις 12  Ιουνίου 2019.
3. ↑  «Huanderson». *Sambafoot*. Ανακτήθηκε στις 20 Ιανουαρίου 2013.
4. ↑  «Huanderson bio, stats, news». *Football.com*. Αρχειοθετήθηκε από το πρωτότυπο στις 28 Αυγούστου 2013. Ανακτήθηκε στις 28 Αυγούστου 2013.
5. ↑  «Rio Ave contrata guarda-redes brasileiro Huanderson» (στα Πορτογαλικά). *MAISFUTEBOL*. 8 Ιουνίου 2011. Αρχειοθετήθηκε από το πρωτότυπο στις 5 Σεπτεμβρίου 2017. Ανακτήθηκε στις 20 Ιανουαρίου 2013.
6. ↑  «Bραζιλιάνος στον Ηρακλή!». *gazzetta.gr*. 25 Σεπτεμβρίου 2012. Ανακτήθηκε στις 20 Ιανουαρίου 2013.
7. ↑  «Το ντεμπούτο του «τοίχου»». bluearena.gr. 11 Μαΐου 2015. Αρχειοθετήθηκε από το πρωτότυπο στις 18 Μαΐου 2015. Ανακτήθηκε στις 11 Μαΐου 2015.
8. ↑  Ανανέωσε ο Χουάντερσον. *Bluearena*. 15 Ιανουαρίου 2013. Αρχειοθετήθηκε από το πρωτότυπο στις 18 Ιανουαρίου 2013. Ανακτήθηκε στις 20 Ιανουαρίου 2013.
9. ↑  Ο Απόλλωνας ανακοίνωσε τον Χουάντερσον. www.gazzetta.gr. 5 Σεπτεμβρίου 2017.

Εξωτερικοί σύνδεσμοι
--------------------

* Προφίλ στον επίσημο ιστότοπο του Ηρακλή
* Προφίλ στο Transfermarkt.com
Η **αλλιίνη** είναι ένα θειούχο αμινοξύ που βρίσκεται στον φλοιό του σκόρδου και του κρεμμυδιού. Είναι μη-πρωτεϊνογενές (δεν κωδικοποιείται στο DNA) και μη-πρωτεϊνικό αμινοξύ (δεν αποτελεί δομικό συστατικό των πρωτεϊνών), που συντίθεται βιοχημικά από την κυστεΐνη. Από χημικής άποψης ανήκει στα θειούχα αμινοξέα, λόγω της χαρακτηριστικής ομάδας S=O.

Ιδιότητες
---------

Η αλλιίνη είναι άοσμη ουσία. Όταν ο φλοιός του σκόρδου καταστρέφεται, τότε απελευθερώνεται το ένζυμο **αλλιινάση** που καταλύει τη διάσπαση της αλλιίνης. Αποτέλεσμα αυτής της διεργασίας είναι ο σχηματισμός της αλλισίνης, η οποία είναι η ένωση που δίνει στο φρεσκοκομμένο σκόρδο την έντονη χαρακτηριστική οσμή του. 

Εκτός από τις χρήσεις του στη μαγειρική, το σκόρδο έχει χρησιμοποιηθεί από την αρχαιότητα μέχρι σήμερα σαν θεραπευτικός παράγοντας για διάφορες παθήσεις. Παρά το γεγονός ότι σε πολλές περιπτώσεις οι υποτιθέμενες ευεργετικές επιδράσεις δεν είναι επιβεβαιωμένες, επιστημονικές μελέτες έχουν δείξει ότι η αλλιίνη είναι υπεύθυνη για την αντιοξειδωτική δράση του σκόρδου, καθώς δεσμεύει ελεύθερες ρίζες.

Πηγές
-----

* E. Block, *Garlic and Other Alliums: The Lore and the Science*, Royal Society of Chemistry, Cambridge, 2010.
* P. N. Kourounakis, E. A. Rekka, "Effect on active oxygen species of alliin and Allium sativum (garlic) powder", *Res. Commun. Chem. Pathol. Pharmacol.*, **1991**, *74(2)*, 249–252. (PMID 1667340)

Δείτε επίσης
------------

* Αλλισίνη
* Ισοαλλιίνη
* Σκόρδο
Ο **Τιχομίρ Ζαβιντόβιτς** (*σερβικά : Тихомир Завидовић*), ήταν Μεγάλος Ζουπάνος του Μεγάλου Πριγκιπάτου της Ράσκα την περίοδο 1162–1171.

Ήταν το πρώτο νεογέννητο παιδί του Ζαβίντα Μετά τον θάνατο του πατέρα του ο Τιχομίρ ορίζεται ανώτατος άρχοντας το 1166) από τον βυζαντινό αυτοκράτορα Μανουήλ Α΄ Κομνηνού ωστόσο κυβερνά από κοινού με τα αδέλφια του. Τα εδάφη όταν χωρίστηκαν ο Στρασιμίρ πηρε την δυτική περιοχή του Μοράβα, ο Μίροσλαβ πήρε την Ζαχουμία και την Τραβουνία , στον Στέφαν Νεμάνια δόθηκε η Τοπλίτσα, η Ιμπάρ, η Ρασίνα και η Ρέκε. Ο Νεμάνια ήταν υποτελής στον Μανουήλ Α΄ και βοήθησε τον αυτοκρατορικό στρατό ενάντια στους Ούγγρους στην Σρεμ το 1164. Η συμμαχία μεταξύ Νεμάνια καιΜανουήλ ήταν πιο πιθανό να θεωρείται ως απειλή από τον Τιχομίρ.

Ο Νεμάνια έχτισε το μοναστήρι του Αγίου Νικολάου στην Κουρσουμλία και το Μοναστήρι της Παναγίας του Χριστού κοντά στην Τοπλίτσα, χωρίς την έγκριση του Τιχομίρ[ 2 ] που πίστευε ότι ο Νεμάνια προσπαθούσε να διεκδικήσει την ανεξαρτησία μέσα από τη σχέση του με τον Μανουήλ Α΄. Έτσι ο Τιχομίρ συνέλλαβε τον Νεμάνια και αλυσοδεμένο τον έριξε στη φυλακή, τα εδάφη του τα προσάρτησε στα δικά του. Αργότερα ο Νεμάνια απέδρασε και γύρισε στα εδάφη του.

Ο Στέφαν Νεμάνια κινητοποίησε στρατό, ενδεχομένως με τη βυζαντινή βοήθεια, και κατέλαβε τα εδάφη των αδελφών του το 1167 και στη συνέχεια στράφηκε προς Τιχομίρ. Το 1171 ο Νεμάνια καταφέρνει να συγκεντρώσει ένα μεγάλο στρατό και νικά τον Τιχομίρ που βρέθηκεμετά από μάχη πνιγμένος στο ποταμό Σιτνίτσα. έκτοτε ο Νεμάνια μένει μονοκράτορας και ο ιδρυτής δυναστείας.

Παραπομπές
----------

1. 1 2 3  Fine, *Late*, p. 3
2. 1 2 3 4 5 6  Fine, *Late*, p. 5

Πηγές
-----

* The Late Medieval Balkans: A Critical Survey from the Late Twelfth Century
* Βλαντιμίρ Κόροβιτς, *Istorija srpskog naroda*, Book I, (In Serbian) Electric Book, Rastko Electronic Book, Antikvarneknjige (Cyrillic)
* Curta, Florin (2006). *Southeastern Europe in the Middle Ages, 500-1250*. Cambridge University Press. ISBN 978-0-521-89452-4.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Tihomir of Serbia  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |